**Ročná správa**

**o kontrolnej činnosti za rok 2022**

Na základe ustanovenia § 18 f ods. 1 písm. e) zákona č. 369/1990 Z. z. o obecnom zriadení predkladám mestskému zastupiteľstvu ročnú správu o kontrolnej činnosti za rok 2022.

 Kontrolnú činnosť v období od 1.1.2022 do 31.12.2022 som vykonával v súlade s kompetenciami vyplývajúcimi zo zákona č. 369/1990 Zb. o obecnom zriadení v znení neskorších predpisov, zákona č. 357/2015 Z. z. o finančnej kontrole a audite a o zmene a doplnení niektorých zákonov v platnom znení a na základe plánov kontrolných činností.

 Plány kontrolnej činnosti boli schválené Mestským zastupiteľstvom.

V nadväznosti na plány kontrolnej činnosti, prijaté uznesenia MsZ, ako aj v súlade so zákonom č. 357/2015 Z. z. o finančnej kontrole a audite a o zmene a doplnení niektorých zákonov v platnom znení kontrolná činnosť za sledované obdobie bola zameraná na:

* výkon kontrolnej činnosti,
* výkon iných odborných činností, najmä spracovanie odborných stanovísk v súlade so zákonom č. 369/1990 Zb. o obecnom zriadení v z. n. p.,
* šetrenie sťažností na základe požiadaviek primátora mesta.

Okrem tejto činnosti som sa zúčastňoval:

* zasadnutí valných zhromaždení obchodných spoločností založených mestom,
* dozorných rád obchodných spoločností založených mestom,
* na požiadanie pána primátora som sa zúčastňoval viacerých rokovaní mesta,
* na pripomienkovaní zmlúv a dohôd.
1. **V januári 2022 /Dokument -**  **Stanovisko k návrhu rozpočtu mesta Šamorín na roky 2022-2024** **zo dňa 01.02.2022** /bolo vypracované a predložené mestskému zastupiteľstvu stanovisko hlavného kontrolóra k  návrhu rozpočtu mesta Šamorín na roky 2022-2024 s nasledovným stanoviskom:

**Silnou stránkou navrhnutého rozpočtu je udržanie prebytku bežného rozpočtu, a vysoké výdavky na rozvojové aktivity.**

**Rozpočet na rok 2022 bol zostavený v zmysle zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov.**

**V januári 2022 /Správa z kontroly č.HK 2A/2022 zo dňa 30.01.2022/** bola vykonaná kontrola správnosti postupu mesta pri správe miestneho poplatku na rozvoj, najmä správnosť vyrubenia poplatku, vymáhanie poplatku a správnosť použitia výnosu z poplatku s nasledovným stanoviskom:

**Záver :**

**Kontrolou bolo zistené, že mesto v roku 2021 pri správe miestneho poplatku na rozvoj postupovalo v súlade s príslušnými právnymi predpismi.**

Správa bola predložená Najvyššiemu kontrolnému úradu SR v priebehu vykonania kontroly týmto úradom.

1. **V období február a marec 2022** na základe plánu kontrolnej činnosti boli vykonané kontroly inventarizácie majetku, záväzkov a rozdielu majetku a záväzkov, kontroly riadnych účtovných závierok za rok 2021 **MsÚ Šamorín, rozpočtových organizácií mesta /Základná umelecká škola Štefana Németha – Šamorínskeho, Zariadenie pre seniorov, ZŠ Mateja Korvína s VJM Šamorín, Mestské kultúrne stredisko, ZŠ Mateja Bela, Mestská knižnica Zsigmonda Zalabaiho/ a overenie záverečného účtu mesta Šamorín za rok 2021**

**/Správa č. 2022/INV/001 o kontrole inventarizácie majetku zo dňa 25.02.2022/**

Cieľom kontroly bolo preveriť dodržiavanie všeobecne záväzných právnych predpisov a vnútorných noriem mesta Šamorín pri inventarizácii majetku, záväzkov a rozdielu majetku a záväzkov mesta Šamorín a mestom zriadených rozpočtových organizácií.

**Záver kontroly:**

„Kontrolou bolo zistené, že mesto a jeho rozpočtové organizácie pri vykonaní inventarizácie postupovali v súlade s platnými právnymi predpismi.“

**/Dokument S T A N O V I S K O k záverečnému účtu mesta Šamorín za rok 2021 zo dňa 03.04.2022/**

Kontrola bola zameraná na správnosť vedenia účtovníctva, správnosť zostavenia ročnej účtovnej závierky, výsledky a priebeh hospodárenia mesta a jeho rozpočtových organizácií za rok 2021 a na overenie záverečného účtu mesta Šamorín za rok 2021.

 Kontrolou bolo zistené, že:

- mesto Šamorín a jeho rozpočtové organizácie v roku 2021 účtovali o stave a zmenách majetku a zdrojov jeho krytia, ako aj o príjmoch, výdavkoch a výsledku hospodárenia v sústave podvojného účtovníctva v súlade s predpismi vyplývajúcimi z príslušných ustanovení Zákona o účtovníctve a platnej metodiky podľa Opatrenia MF SR č. MF/16786/2007-31 zo 8.augusta 2007, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v znení neskorších predpisov.

 - účtovná závierka mesta Šamorín za rok 2021 vyjadruje pravdivo a vierohodne vo všetkých významných súvislostiach reálny obraz o stave majetku, záväzkov a rozdielu majetku a záväzkov mesta Šamorín,

- prezentované údaje v záverečnom účte mesta sú zhodné s údajmi účtovníctva a účtovnej závierky za rok 2021,

- v roku 2021 došlo k zvýšeniu hodnoty majetku mesta a RO oproti roku 2020 o 568 504,84 €, najmä v dôsledku zvýšenia hodnoty neobežného majetku o 1 816 312,65 EUR , zníženia hodnoty pohľadávok o – 1 038 662,57 EUR, a zníženia finančných účtov o -801 630,70 EUR. Mesto Šamorín prostredníctvom MsÚ a RO v roku 2021 zvýšilo neobežný majetok v celkovej hodnote 3 161 618,55,-EUR, hodnota odpisov činí 1 345 306 EUR.

Na dlhodobé pohľadávky vykázané voči spoločnosti X Bionic Sphere vo výške 347 184 EUR bola vytvorená 100% opravná položka, čo má negatívny vplyv na hospodárenie mesta.

Pohľadávka mesta Šamorín vo výške 347 184,- EUR voči spoločnosti X Bionic sphere a.s sa stala splatnou dňa 1.1.2020, z dôvodu, že spoločnosť X Bionic sphere a.s do konca roku 2019 nevybudovala a neuviedla do prevádzky športovú halu v Čilistove,

**Záver :**

Na základe vykonanej kontroly ročnej účtovnej závierky k 31.12.2021 môžem konštatovať, že účtovníctvo mesta je vedené preukázateľným spôsobom v súlade s ustanoveniami zákona č. 431/2002 Z.z. o účtovníctve a nadväzujúcich predpisov a majetok mesta Šamorín je preukázaný inventarizáciou. Záverečný účet mesta bol vypracovaný na základe údajov účtovníctva mesta. V hospodárení mesta a mestských organizácií neboli zistené významné nesprávnosti.

Na základe týchto skutočností doporučujem Mestskému zastupiteľstvu v Šamoríne záverečný účet mesta za rok 2021 schváliť bez výhrad.

V priebehu marec, apríl, máj 2022

**/Správa č.2022/AREA o kontrole účtovnej závierky** **AREA ŠAMORÍN s.r.o. za rok 2021/**

**Kontrolou bolo zistené, že AREA ŠAMORÍN s.r.o.**:

- účtuje o stave a zmenách majetku a zdrojov jeho krytia, ako aj o príjmoch, výdavkoch a výsledku hospodárenia v sústave podvojného účtovníctva v súlade s predpismi vyplývajúcimi z príslušných ustanovení Zákona o účtovníctve,

- finančné a účtovné operácie sú zúčtované na základe overených dokladov príslušnými pracovníkmi zodpovednými za ich kontrolu, schválenie a zaúčtovanie a spĺňajú všetky podmienky par. 10 Zákona o účtovníctve,

- hospodárila v súlade so všeobecne záväznými právnymi predpismi a zakladateľskou listinou spoločnosti.

- za rok 2021 bol dosiahnutý hospodársky výsledok – zisk + 104 556,- EUR. Účtovná závierka spoločnosti bola vypracovaná v súlade so zákonom o účtovníctve.

- finančná situácia spoločnosti je veľmi priaznivá, čo potvrdila aj finančná analýza spoločnosti.

 



|  |  |  |  |  |  |  |
| --- | --- | --- | --- | --- | --- | --- |
| Pravdepodobnosť defaultu odberateľa: | **0-0,3%** |  |  |  |  |  |
|  |  |  |  |  |  |  |  |  |  |
| Popis: | **Veľmi bonitná firma s nízkym stupňom rizika.** |   |   |   |   |

**/Správa č.2022/MPBH o kontrole účtovnej závierky** **MPBH ŠAMORÍN s.r.o. za rok 2021/**

**Kontrolou bolo zistené, že MPBH ŠAMORÍN s.r.o.**:

1. Účtovanie správy mestských bytov je potrebné zosúladiť s účtovaním správy pre iné subjekty. K tomuto je nevyhnutné zriadiť osobitný bankový účet vo vlastníctve mesta Šamorín v správe spoločnosti.

2. Účet 315 200 – Pohľadávky -predané byty viesť ako účet saldokontný, aby sa vyhlo ťažkostiam pri inventarizácii a preukázateľnosti zostatkov.

3. Účtovanie na účtoch 311 príslušná AE je potrebné zosúladiť s analytickou evidenciou jednotlivých podsystémov správy. Mám na mysli zaúčtovanie predpísaných zálohových platieb v účtovnom období, kedy je povinnosť tieto platby realizovať.

Na preukázateľnosť zostatkov účtov 311AE k 31.12. je potrebné konzultovať s programátorom účtovného systému a jednotlivých podsystémov problematiku platieb v nasledujúcom roku za predchádzajúci rok /nedoplatkov/, aby systém vedel identifikovať a zosumarizovať tieto platby, ktoré ku koncu účtovného obdobia pôsobia nesúlad medzi účtovným zostatkom a zostatkom podľa jednotlivých podsystémov.

4. Na účte 324 – Prijaté preddavky treba vykázať predpísané zálohy vrátane DPH, zaúčtovaním DPH na účty 315AE/324AE.

5. Začiatkom roka zostatky účtov 315 – Náklady resp. výdavky na vyúčtovanie za predchádzajúci rok preúčtovať na osobitný analytický účet, takisto to platí na predpísané preddavky na účte 324AE.

6. Na mesačnej báze počas účtovného obdobia overovať zostatky pohľadávkových účtov na evidenciu, ktorú vedie správkyňa – evidencia nájomníkov a vlastníkov bytov.

7. K 31.12. bežného účtovného obdobia vykonať inventarizáciu majetku a záväzkov, a rozdielu majetku a záväzkov a vyhotoviť inventúrne súpisy a zápis o priebehu a výsledkoch inventarizácie. Inventúrne súpisy a zápisy majú byť podpísané členmi inventarizačnej komisie a výsledky inventarizácie schválené štatutárnym orgánom spoločnosti.

8. Na vedenie účtovníctva spoločnosti by mala byť vypracovaná interná smernica, ktorá bližšie špecifikuje postupy účtovania spoločnosti ako aj obeh účtovných dokladov.

- finančné a účtovné operácie sú zúčtované na základe overených dokladov príslušnými pracovníkmi zodpovednými za ich kontrolu, schválenie a zaúčtovanie a spĺňajú všetky podmienky par. 10 Zákona o účtovníctve,

- za rok 2021 bol dosiahnutý hospodársky výsledok – zisk 155 823,- EUR. Účtovná závierka spoločnosti bola vypracovaná v súlade so zákonom o účtovníctve.



V roku 2021 došlo k výraznému zlepšeniu hospodárenia spoločnosti, čo preukazuje aj finančná analýza podniku.



|  |  |  |  |  |  |  |
| --- | --- | --- | --- | --- | --- | --- |
| Pravdepodobnosť defaultu odberateľa: |  |  |  | 7%-10% |  |  |
| Popis: | **Priemerná firma** |  |  |  |  |  |

**V júni 2022** bola vykonanákontrola zostavenia konsolidovanej účtovnej závierky mesta Šamorín za rok 2021 a overenie súladu konsolidovanej výročnej správe s KÚZ.

**/Správa č. 2022/KONS/Mesto Šamorín** zo dňa 25.06.2022/

Cieľom kontroly bolo overenie správnosti zostavenia konsolidovanej účtovnej závierky konsolidujúcej účtovnej jednotky mesta Šamorín, ktorá obsahuje konsolidovanú súvahu k 31. decembru 2021, konsolidovaný výkaz ziskov a strát za rok končiaci sa k uvedenému dátumu, a poznámky, ktoré obsahujú súhrn významných účtovných zásad a účtovných metód.

Ďalším cieľom kontroly bolo overenie konsolidovanej výročnej správy a posúdenie, či informácie uvedené v konsolidovanej výročnej správe sú v súlade s konsolidovanou účtovnou závierkou.

**Záver:**

 „  Konsolidovaná účtovná závierka mesta Šamorín bola zostavená v súlade so zákonom o účtovníctve, informácie uvedené v  konsolidovanej výročnej správe sú v súlade s konsolidovanou účtovnou závierkou.“

Počas **2. polroku 2022** sa priebežne vykonávali **na MsÚ a v  mestských rozpočtových organizáciách** následné finančné kontroly v súlade so zákonom č. 357/2015 Z.z. o finančnej kontrole a audite a o zmene a doplnení niektorých zákonov v platnom znenízamerané predovšetkým na dodržiavanie ustanovení zákona č. 369/1990 Zb. o obecnom zriadení, zákona č. 583/2004 o rozpočtových pravidlách územnej samosprávy a zmene a doplnení niektorých zákonov, zákona č. 523/2004 o rozpočtových pravidlách verejnej správy, zákona č. 138/1991 Zb. o majetku obcí v z. n. p , 431/2002 Z.z. o účtovníctve v z. n. p. a vnútorných predpisov a nariadení mesta. Kontrolné zistenia boli odstránené počas kontroly.

**Správa 3A/2022/ZŠ Mateja Bela/ zo dňa 18.9.2022**

**Správa 3B/2022/Mateja Korvína s VJM/ zo dňa 11.10.2022**

**Správa 3C/2022/ Základná umelecká škola Štefana Németha – Šamorínskeho/ zo dňa 16.11.2022**

**Správa 3D/2022/ Mestské kultúrne stredisko/ zo dňa 12.12 2022**

**Počas roku 2022** na základe požiadaviek primátora mesta boli úspešne riešené sťažnosti občanov mesta.

**Dodržiavanie právnych predpisov a účinnosť vnútorného kontrolného systému v mestských organizáciách počas roku 2021 boli potvrdené aj správami nezávislých audítorov.**

 V Šamoríne, dňa 30.08.2023

 **Ing. Ján Lelkes**

 **Hlavný kontrolór mesta Šamorín**